The Accountant

The Accountant — 2016-yilda amerikalik kinoijodkorlar tomonidan taqdim etilgan jangari (triller) film. Rejissori Gavin OʻConnor, ssenariy muallifi Bill Dubuque va bosh rollarda Ben Affleck, Anna Kendrick, J. K. Simmons, Jon Bernthal, Cynthia Addai-Robinson, Jeffrey Tambor va John Lithgow. Filmda butun dunyo boʻylab ichki talon-torojni boshdan kechirayotgan jinoiy va terroristik tashkilotlarning buxgalteriyasi bilan shugʻullanib kun kechiradigan, keng funksiyali autizm tashxisini olgan buxgalter Christian Wolff haqida hikoya qilinadi.

2016-yilning 10-oktabrida Los-Anjelesda "The Accountant" filmining premyerasi boʻlib oʻtdi. 2016-yil 14-oktyabrda Warner Bros. tomonidan AQShda teatrlashtirildi. Dunyo boʻylab tanqidchilar tomonidan turlicha qabul qilingan film 155 million dollar daromad olib keldi. U Affleckning ijrosi va Indoneziya jang sanʼati hisoblangan pencak silat aks ettirilgan sahnalar ketma-ketligi uchun maqtovga sazovor boʻldi.

 Syujeti 
Christian Wolff — autizm tashxisi qoʻyilgan yosh yigit. Onasi uni Harbor Neuroscience davolash markaziga yubormoqchi, biroq otasi bunga rozi emas. Christianning ehtiyojlarini qondira olmagan onasi ularning oilasini tashlab ketadi. Otasi uni va ukasi Braxtonni turli jang sanʼatlari boʻyicha tarbiyalashni boshlaydi, Christianni uni qoʻzgʻatadigan stimullardan qochish oʻrniga ularga moslashishga undaydi.

Filmda tasvirlangan davrda Christian Illinois shtatining Plainfield shahrida kichik buxgalteriya ofisini boshqaradi, bu uning pul yuvish korxonasi uchun old qism boʻlib xizmat qiladi. Uning jinoiy mijozlari ism-sharifi oshkor etilmagan ayol orqali u bilan bogʻlanadi, bu ham Christianning biznesini tashkil qiladi. U kompaniyaning bosh direktori Lamar Blackburn va uning singlisi Ritaning buxgalteriya hisobidagi qoidabuzarliklar haqida bilib qolgach, Living Robotics firmasini tekshirish uchun yollanadi. Ular Wolffga muammoni aniqlashda yordam berish uchun ichki hisobchi Dana Cummingsni tayinlaydilar.

Ayni paytda, Gʻaznachilik direktori Ray King balogʻatga yetmagan davrida sudlangan, ammo ishga joylashish haqidagi arizasida buni oshkor etmagan Marybeth Medina ismli maʼlumotlar tahlilchisi bilan uchrashadi. King Medinani agar u maʼlumotni oshkor qilgudek boʻlsa, qamoqqa tushishi mumkinligi haqida ogohlantiradi. Shundan soʻng u bir necha oy ichida nafaqaga chiqishidan oldin Medinaga Wolffning haqiqiy shaxsini aniqlash vazifasini topshiradi. U King tomonidan taqdim etilgan maʼlumotlardan soliq yozuvlari bilan birga Wolffning ofisini topish uchun foydalanadi.

Wolff bir kechada kompaniyaning oʻn yildan ortiq vaqt davomidagi moliyaviy hisobotlarini koʻrib chiqadi va 61 million dollar oʻzlashtirilganligini aniqlaydi. U Ritaga bu haqida maʼlumot beradi, lekin oʻgʻri kimligini bilmasligini tan oladi. Oʻsha oqshom Living Robotics moliyaviy direktori Ed Chiltonni qotil oʻz insulinini haddan tashqari oshirib yuborishga majbur qiladi. Ertasi kuni Lamar shartnoma pulining qolgan qismini audit uchun toʻlaydi va Wolffdan ketishini soʻraydi.

Hitmenlar Wolffni oʻldirishga harakat qilishadi, lekin u ularni osonlikcha boʻysundiradi; ulardan bir Dana oʻldirish uchun keyingi moʻljal ekanligini aytib qoʻyadi. U Dananing kvartirasiga qotillarni toʻxtatish uchun oʻz vaqtida yetib boradi. Wolff Danani toʻlov sifatida qabul qilgan sanʼat asarlari va qimmatbaho narsalar bilan toʻldirilgan Airstream RV qarrorgohiga olib boradi. Keyin u Danani qimmat mehmonxonaga yashiradi va Rita bilan yuzma-yuz keladi, lekin uni oʻldirilgan holda topadi, bu esa Lamarni oʻgʻri deb gumon qilishga sabab boʻladi.

King, Medina va bir guruh agentlar Wolffning uyini qidirishadi. Hamma ketganidan keyin King Medinaga Wolff haqida bilganlarini, undan maslahat olib turishini aytib beradi. U Medinadan nafaqaga chiqqandan soʻng uning oʻrnini egallashini va Wolffning maʼlumotlarini qabul qilishni davom ettirishni soʻraydi. Medina Wolff kabi qotildan maslahat olishni oqlay olmay, rad etadi. Boʻsh uydagi telefon jiringlaydi, Madina javob beradi. Wolffning sherigi unga Living Robotics haqida maslahat beradi.

Wolff Lamarning saroyiga boradi, u yerda uni bir guruh otishmalar kutmoqda. U ichkarida yollanma qoʻriqchilar bilan kurashadi, keyin ukasi Braxton Lamarni himoya qilayotganini bilib hayratda qoladi. Aka-uka janjallashib, keyin yarashishadi, shundan soʻng Lamar paydo boʻladi va oʻzining jinoiy harakatlarini oqlashga harakat qiladi. Kristian Lamarni oʻldiradi va ketishidan bir hafta oldin Braxton bilan uchrashishni rejalashtiradi.

Ota-onalarning yana bir guruhi Harbour Neurosciencega tashrif buyurishadi. Ular Wolffning sherigi ekanligi maʼlum boʻlgan klinika direktorining qizi Justine bilan uchrashadilar. Medina oʻzining yangi rolini Wolffga aloqador shaxs sifatida qabul qiladi va Gʻaznachilikning Living Robotics boʻyicha tergoviga bagʻishlangan matbuot anjumanida nutq soʻzlaydi. Dana Wolff tomonidan yuborilgan "Dogs Playing Poker" ramkali surat nusxasini qabul qilib oladi, lekin uning ostida Jackson Pollockning mashhur sanʼat asari berkitilgan boʻladi. Yakuniy sahnada Wolff oʻzining Airstreami bilan yangi shaharga yoʻl olayotgani koʻrsatilgan.

 Rollarda 
 Ben Affleck buxgalter, dunyodagi eng xavfli jinoyatchilar uchun pul yuvish bilan shugʻullanadigan keng funksiyali autizmli hisobchi Christian Wolff rolida;
 Seth Lee Yosh Chris rolida;
 Anna Kendrick Living Robotics kompaniyasining hisobchisi Dana Cummings rolida, filmda u hujjatlardagi qoidabuzarliklarni payqab qoladi;
 J. K. Simmons Raymond „Ray“ King rolida. U filmda Gʻaznachilik departamentining FinCEN direktori boʻladi. King bir necha yillar oldin u bilan stakeoutda uchrashganidan soʻng Wolffning koʻrsatmalaridan kelib chiqib, martaba qozonadi;
 Jon Bernthal Christianning ukasi Braxton Wolff rolida. U xavfsizlik kompaniyasini boshqaradi, yuqori darajadagi mijozlar uchun xizmat koʻrsatadi;
 Jake Presley yosh Braxton rolida;
 Cynthia Addai-Robinson buxgalterning haqiqiy shaxsini topish vazifasi yuklangan yosh Gʻaznachilik agenti Marybeth Medina rolida;
 Jeffrey Tambor mafiyaning sobiq buxgalteri Francis Silverberg rolida, ular birga qamoqda boʻlganlarida buxgalterga pul yuvish usullarini oʻrgatadi;
 John Lithgow Living Robotics kompaniyasining bosh direktori Lamar Blackburn rolida;
 Jean Smart kompaniya kitoblarini tekshirish uchun Wolffni yollagan Lamarning singlisi Rita Blackburn rolida;
 Andy Umberger Living Robotics moliyaviy direktori Ed Chilton rolida;
 Alison Wright Wolffning sherigi Justin rolida.  U voverbal autizm tashxisli va kompyuter orqali boshqalar bilan muloqot qiladi. U Wolffning texnik ehtiyojlarini hal qiladi va uning maslahatlarini Ray Kingga yetkazadi;
 Izzy Fenech yosh Justin rolida;
 Robert C. Treveiler polkovnik, Christian va Braxtonning otasi janob Wolff rolida (Oʻgʻillarini yoshligidan jangga oʻrgatgan AQSh armiyasining PSYOP xodimi);
 Mary Kraft polkovnikning sobiq rafiqasi Wolff xonim rolida. U Christianning autizmi bilan kurasha olmagani uchun oilasini tark etdi;
 Gary Basaraba Don rolida;
 Fernando Chien Sorkis rolida.

 Ishlab chiqarish 

 Kasting 
2014-yil 12-noyabrda Variety nashri Anna Kendrick Affleck bilan birga filmda bosh rolni oʻynash uchun dastlabki muzokaralar olib borayotgani haqida xabar berdi. Oʻsha kuni J. K. Simmons ham aktyorlar tarkibiga qoʻshilish uchun muzokaralar olib borayotgani eʼlon qilindi. 2014-yil 14-noyabrda Jon Bernthal ham muzokaralar olib bordi. 2015-yil 6-yanvarda Variety film aktyorlari tarkibiga Cynthia Addai-Robinson ham qoʻshilgani haqida xabar berdi. 2015-yilning 14-yanvarida filmning aktyorlar tarkibiga Jeffrey Tambor va John Lightgow qoʻshildi.

 Suratga olish 
Asosiy suratga olish ishlari 2015-yil 19-yanvarda Jorjiya shtatining Atlanta shahrida boshlangan. 16-20-mart kunlari Jorjiya texnologiya institutida suratga olish ishlari boʻlib oʻtdi. Suratga olish 2015-yil 2-aprelda yakunlandi.

 Jang xoreografiyasi 
Filmdagi harakatlar ketma-ketligi Indoneziya jang sanʼati Pencak silatni namoyish etadi @13:19..

 Marketing 
2015-yil 9-iyulda Warner Bros. Pictures grafik romanlari Vertigo tomonidan nashr etildi. Filmning rasmiy treyleri 2016-yil 12-may kuni YouTubeʼda chiqdi. Unda Radioheadning „Everything in Its Right Place“ qoʻshigʻi yangraydi.

 Chiqarish 
Film AQShda 2016-yil 14-oktabrda namoyish etilgan. Undan oldin Warner Bros. taqdimni 2016-yilning 29-yanvariga va 2016-yilning 7-oktabriga belgilagan edi. Uning Yevropadagi premyerasi 2016-yil 17-oktabrda Londonda boʻlib oʻtdi.

 Uy ommaviy axborot vositalari 
"The Accountant" 2016-yil 27-dekabrda Digital HD formatida, 2017-yil 10-yanvarda esa Blu-ray va DVD disklarida chiqarildi. 2017-yilning yanvar-mart oylari orasida film 463 367 ta DVD va 313 279 ta Blu-rayda jami 19,2 mln. dollarga sotilgan. 2018-yil aprel oyida MPAA 2017-yilda disk va raqamli filmlar uchun eng koʻp ijaraga olingan film „The Accountant“ ekanligini maʼlum qildi.

 Qabul qilinishi 

 Teatr kassasi 
"The Accountant" Amerika Qoʻshma Shtatlari va Kanadada 86,3 million dollar va boshqa mamlakatlarda 68,9 million dollar, butun dunyo boʻylab jami 155,2 million dollar ishlab oldi. Ishlab chiqish harajatlari 44 million dollarni tashkil qilgan edi.

"The Accountant" Max Steel (film) va Kevin Hart: What Now? (film) bilan birga namoyish etildi. Dam olish kunlarida 3332 ta teatrdan 20-25 million dollar yigʻishi kutilgan edi. Film payshanbaga oʻtar kechasi prevyusida 1,35 million dollar ishlab topdi, bu 2014-yildagi Affleckning "Gone Girl" filmidan (1,2 million dollar) koʻproq edi. U birinchi kunida 9,1 million dollar, ochilish dam olish kunlarida esa 24,7 million dollar yigʻib, kassada birinchi oʻrinni egalladi va Affleckning karerasi trilleri boʻyicha „Gone Girl“ dan (37,5 million dollar) keyin ikkinchi oʻrinni egalladi. Ikkinchi dam olish kunlarida film 13,6 million dollar (44,8 foizga pasayish) yigʻib, kassada toʻrtinchi oʻrinni egalladi.

 Tanqidiy javob 
"Rotten Tomatoes"da film 282 ta sharhga koʻra 52% maʼqullash reytingiga ega boʻldi, oʻrtacha reytingi 5,67/10 ni tashkil etadi. Normallashtirilgan reytingni belgilaydigan Metacritic’da film 45 tanqidchining sharhlariga asoslanib, „aralash yoki oʻrtacha sharhlar“ni koʻrsatadigan 100 balldan 51 ballga ega boʻldi. CinemaScore tomonidan oʻtkazilgan soʻrovnomada tomoshabinlar filmga A+ dan F gacha boʻlgan shkala boʻyicha oʻrtacha „A“ bahosini berishgan, PostTrak kinotomoshabinlari esa filmga 84% umumiy ijobiy ball va 64% „aniq tavsiya“ bergan. Chicago Sun-Times gazetasidan Richard Roeper filmga 4 yulduzdan 3,5 ball beradi.

 Mukofotlar 
Mukofot Marosim sanasi Turkum Qabul qiluvchi(lar) Yupiter mukofotlari 2017-yil 29 mart Eng yaxshi xalqaro film „The Accounant“ Eng yaxshi xalqaro aktyor Ben Affleck Saturn mukofotlari 2017-yil 28-iyun Eng yaxshi triller filmi „The Accountant“

 Davomi 
2017-yil iyun oyida filmning davomi ishlab chiqilayotgani eʼlon qilindi, Gavin OʻConnor va Bill Dubuque rejissyor va yozuvchi sifatida oʻz rollariga qaytishdi. Affleck bosh rolda oʻynashi kerak edi. 2020-yil fevral oyida Affleck filmning bevosita davomi boʻlish istagini yana bir bor taʼkidlab, personaj asosidagi teleserialni suratga olish imkoniyatini ham qayd etdi.

2021-yil sentyabr oyida OʻConnor filmning davomi boʻyicha shartnomalar tuzilganini eʼlon qildi.

 Yana qarang 
 Ommaviy axborot vositalarida autizm spektrining buzilishi
 Badiiy adabiyotda aqliy kalkulyatorlar

 

Turkum:Warner Bros. filmlari
Turkum:2016-yil filmlari
Turkum:IMDb identifikatori Vikimaʼlumotlardagisi bilan ayni boʻlgan sahifalar
Turkum:Autizm spektri
Turkum:AQSh jangari filmlari
Turkum:AQSh triller filmlari